- Jeg er enig i, at høreværn er en dårlig idé, men et forbud er ingen løsning på problemet. Det siger medlem af Børne- og Socialudvalget Anne-Dorte Krog (SF) til TV2/Nord. Hun mener, at rådmanden har begået en fejl ved at udstede et forbud, uden at det blev diskuteret i udvalget. Anne-Dorte Krog så hellere, at man så på, hvordan forholdene i børnehaverne kan forbedres, så pædagogerne ikke er nødt til at ty til høreværn, for at få en tålelig arbejdsdag. - Det her er et symptom. Jeg tror, at det aller største problem er normeringen i børnehaverne. Der er for mange børn i forhold til pædagoger. Flere pædagoger ville for eksempel betyder, at børnene kan opholde sig mere uden for - og det ville automatisk reducere støjniveauet.
Rådmand Majbritt Iversens forbud mod høreværn i børnehaverne falder ikke i god jord.